משתמשים יכולים גם לרכוש נקודות עם PayPal ועם ביטקוין, אשר מוטמעים בארנק הדיגיטלי של Minds.
En Marche
קדימה (צרפת)
קולבון
טקס פרסי גלובוס הזהב ה-74
טקס פרס גלובוס הזהב ה-74, במסגרתו הוענק פרס גלובוס הזהב למיטב סרטי הקולנוע והטלוויזיה של השנה החולפת שודר ב-8 בינואר 2017 מבוורלי הילס, קליפורניה, ארצות הברית ברשת הטלוויזיה NBC ונערך בחסות איגוד העיתונאים הזרים בהוליווד.
מנחה תוכנית האירוח, ג'ימי פאלון הוכרז כמנחה הטקס ב-2 באוגוסט 2016. מריל סטריפ הוכרזה כמקבלת הפרס ססיל בי דמיל ב-3 בנובמבר 2016. המועמדים הוכרזו ב-12 בדצמבר 2016 על ידי דון צ'ידל, לורה דרן ואנה קנדריק.
לה לה לנד זכה בכל שבעת הפרסים אשר היה מועמד אליהם, והפך את לסרט המצליח ביותר בתולדות פרס גלובוס הזהב והשביעי בכלל לזכות בכל פרס עבורו היה מועמד, כולל הבמאי הטוב ביותר, התסריט הטוב ביותר עבור דמיאן שאזל והסרט הטוב ביותר - קומדיה או מוזיקלי. הסרט הנוסף היחיד שזכה ביותר מפרס אחד היה היא, אשר זכה בשני פרסים עבורם היה מועמד. "אטלנטה", "הכתר", "מנהל הלילה" ו"סיפור פשע אמריקאי" היו בין תוכניות הטלוויזיה שקיבלו פרסים מרובים.
זוכים ומועמדים.
סרטים עם מס' מועמדויות.
17 הסרטים הבאים קיבלו מועמדויות מרובות:
סרטים עם מס' זכיות.
שני הסרטים הבאים זכו במספר פרסים:
סדרות עם מועמדויות מרובות.
הסדרות הבאות קיבלו מספר מועמדויות:
סדרות עם פרסים מרובים.
הסדרות הבאות זכו במספר פרסים:
הטקס.
ג'ימי פאלון פתח את הטקס במחווה ארוכה ל"לה לה לנד", בהשתתפות ניקול קידמן, איימי אדמס, ראיין ריינולדס, ג'סטין טימברלייק ואחרים. נאום הפתיחה שלו נפגם לאחר שטלפרומפטר שלו התקלקל.
מריל סטריפ השתמשה בנאום התודה שלה כדי לבקר, ללא ציון שמות, את הנשיא הנבחר דונלד טראמפ, על חיקוי העיתונאי מ"הניו יורק טיימס" כביכול, סרג פ'. קובלסקי, ואמרה: "חוסר כבוד מזמין חוסר כבוד. אלימות מסיתה לאלימות. כאשר אנשים חזקים משתמשים בעמדה שלהם לבריונות כולנו מפסידים". בנושא הגיוון בהוליווד, סטריפ אמרה, "הוליווד שורצת זרים, ואם תבעט את כולנו החוצה, לא יהיה לך מה לראות חוץ מפוטבול ואמנויות לחימה, שהן לא אמנות".
זנבות חרב
זנבות חרב (שם מדעי: Xiphosura) היא סדרה של פרוקי-רגליים ימיים בעלי קרבה רחוקה לעכבישנים, בתוכה שרדה כיום משפחה יחידה - סרטני פרסה (Limulidae). הסדרה הקרובה לה ביותר היא של עקרבי הים הטורפניים הענקיים מעידן הפלאוזואיקון.
בני סדרה זו התקיימו מתקופת הסילור שבפלאוזואיקון ועד ימינו. מינים אלה לא השתנו כלל במשך מיליוני שנים, אך רוב המינים בסדרה נכחדו. הם יצורים שטוחים בעלי שריון חיצוני גדול המגן על הבטן והרגליים הקטנים ומאחורי הגוף ישנו זנב מחודד שהקנה להם את שמם. מינים אלה יכולים להגיע לעיתים לאורך 60 ס"מ.
בני הסדרה חיים בעיקר בימים הרדודים, אך הם מטילים ביצים בחופים חוליים ומתכנסים בהם בהמוניהם.
יואב איתמר
יואב איתמר (נולד ב-30 באוקטובר 1980) הוא סופר, מחזאי, עורך, משורר, מסאי, מבקר, מתרגם ומו"ל ישראלי.
ביוגרפיה.
יואב איתמר נולד ב-1980 בחיפה, גדל ביישוב מיתר. בעל תואר שני בלימודי מדינת ישראל מאוניברסיטת בן-גוריון בנגב. למד משחק בתיאטרון "החדר". למד בכיתות הכתיבה של "מתא"ן", "הליקון" "משיב הרוח", "בית אריאלה" ו"סדנת אמני הקיבוץ". ערך למעלה משישים ספרים במסגרת המיזם "חבר לעט" שהקים, והוציא לאור עשרים וחמישה ספרים. בין השנים 2009–2016 ערך במשותף עם חני שטרנברג את כתב העת הספרותי "מקף". יזם את פסטיבל "שירה ואחיותיה" (אוגוסט 2013 בתיאטרון MOVE) ואת פרס סמיט, על שם סבו אלחנן סמיט שהיה חובב ספרות וסבתו ציפורה סמיט שהייתה אשת ספר, בו הוא נותן הזדמנות לסופרים בראשית דרכם לפרסם בצורה מקצועית. תרגם את הספר "אין אלוהים מלבד אללה" של רזא אסלאן בהוצאת גורדון (2010) וכן את הספר "גיטרה לאובדי עצות" של מארק פיליפס וג'ון שאפל בהוצאת מטר.
מתגורר בבאר שבע.
מאפיינים ביצירתו.
כתיבתו הלירית של איתמר עוסקת בנפש ומכמניה, אך מחזותיו עוסקים בנושאים פוליטיים, המזוהים עם השמאל הישראלי. במחזותיו הוא עוסק בתופעות כמו גזענות בישראל, גלובליזציה, פערים החברתיים וזיכרון השואה.
קישורים חיצוניים.
מכּתביו:
על יצירתו:
הערות שוליים.
[[קטגוריה:משוררים ישראלים]]
[[קטגוריה:מחזאים ישראלים]]
[[קטגוריה:מתרגמים ישראלים]]
[[קטגוריה:מו"לים ישראלים]]
[[קטגוריה:באר שבע: אישים]]
[[קטגוריה:מיתר: אישים]]
[[קטגוריה:בוגרי אוניברסיטת בן-גוריון בנגב]]
[[קטגוריה:ישראלים שנולדו ב-1980]]
חיים אופנהיים
חיים אופנהיים (ביידיש: אפפענהיים; בגרמנית: Joachim Oppenheim או Joachim Heinrich Oppenheim) היה רב במספר עיירות.
נולד ב-29 בספטמבר 1832, באייבנשוץ שבמוראביה לרבי ישכר בר אופנהיים, רבה של אייבנשוץ.
למד בווינה אצל רבי אלעזר הורוויץ.
ב-1858 נבחר למלא את מקומו של אחיו דוד כרבה של ימניץ, וב-1860 למלא את מקומו של אביו כרבה של אייבנשוץ. ב-1868 נבחר לכהן כרבה של טורון, תפקיד שמילא עד פטירתו.
נפטר ב-27 באפריל 1891, בברלין.
מאמריו נדפסו בכתבי עת שונים כמו "Monatsschrift für Geschichte und Wissenschaft des Judentums", "ישורון", "המגיד", "הכרמל", "השחר", ו"בית תלמוד".
ספרו "תולדות המשנה" נדפס בפרסבורג, תרמ"ב (1882).
מנהלת הליגה הקולומביאנית
מנהלת הליגה הקולומביאנית (בספרדית: División Mayor del Fútbol Colombiano) הוא הגוף האחראי על הכדורגל המקצועני בקולומביה ושנקרא בקיצור דימיור (Dimayor). תחת פיקוחו משוחקים הליגה הראשונה, הליגה השנייה והליגה השלישית שחזרה השנה לפעילות אחרי הפסקה. כמו כן, גם הגביע הקולומביאני והסופר קאפ הקולומביאני תחת פיקוח של הדימיור.
הדימיור נוסד ב-26 ביוני 1948 ונשיאה הנוכחי הוא חוסה אנריקה ולס שמכהן בתפקיד מאז 31 ביולי 2018, אז החליף את חורחה פרננדו פרדומו.
מבנה הליגה, מספר הקבוצות והשיטה.
הליגה ידעה מס' לא קטן של שינויים במספר הקבוצות. ב-1948 הליגה כללה 10 קבוצות, ומספרן גדל עד ל-18 קבוצות ב-1951. אחר כך המס' נע בין 12 ל-13 קבוצות עד ל-1966, שבה נקבע מס' הקבוצות ל-14.
ב-1988 נוספה לליגה קבוצת ספורטינג קלוב דה ברנקייה כקבוצה ה-15, כאשר לפני-כן הקבוצה שיחקה בליגה בין השנים 1950 ו-1953.
ב-1991 הוחלט על ידי דימאיור ליצור גם את אליפות הליגה השנייה של קולומביה בכדורגל הנקראת גם Categoria Primera B. בנוסף, הוחלט שבסיום כל עונה תהיה עולה אחת לליגה הבכירה ויורדת אחת לליגת המשנה.
קבוצת אנביגאדו הייתה הראשונה שזכתה באליפות הליגה השנייה ב-1992 ולכן העפילה לליגה הראשונה, שם שהתה עד לשנת 2006, אז ירדה שוב בחזרה לליגה השנייה. הקבוצה עלתה שוב לליגה הראשונה ב-2008. משנת 1992 עד 2006 כללה הליגה 16 קבוצות ששיחקו 2 סיבובים. שתי הקבוצות שסיימו במקום הראשון בכל סיבוב, נפגשו ל-2 משחקים שקבעו את אלופת קולומביה. משנת 2003 הוחלט להגדיל את הליגה ל-18 קבוצות וליצור שני טורנירים נפרדים ו-2 קבוצות אלופות בשנה. הליגה גדלה ל-20 קבוצות בשנת 2015, והספונסר הוחלף מפוסטובון לאגילה.
ירידה לליגת המשנה.
בסוף כל שנה קלנדרית מחשבים את ממוצע הנקודות שהשיגו הקבוצות בשלוש השנים האחרונות. הקבוצות שסיימו במקומות 19 ו-20 בסיכום, יורדות ישירות לליגת המשנה.
שיטת הגביע.
מ-2008 ועד 2016 חולקו 36 הקבוצות לשישה בתים של שש קבוצות בכל בית. כל קבוצה שיחקה 10 משחקים בשיטת ליגה של בית וחוץ שבסיומם העפילו לשמינית הגמר שתי הראשונות בכל בית ובנוסף ארבע קבוצות מהמקום השלישי עם המאזן הטוב ביותר. החל משלב השמינית ועד לסיום, הטורניר משוחק בשיטת נוקאאוט של בית וחוץ. במקרה של שיויון בסיכום המשחקים, העולה תקבע בבעיטות הכרעה.
החל מ-2017 השיטה שונתה. 32 קבוצות מחולקות לשמונה בתים של ארבע קבוצות בכל בית. כל קבוצה משחקת שישה משחקים בשיטת ליגה של בית וחוץ ולשמינית הגמר מעפילות כל מנצחות הבתים ובנוף ארבע הסגניות בעלות המאזן הטוב ביותר. אליהן מצטרפות בשמינית מחזיקת הגביע האחרונה, אלופת טורניר הקלאוסורה, אלופת טורניר הפינליססיון והקבוצה עם מירב הנקודות בטבלה השנתית המשוקללת שאינה אלופה.
זנבאים
זנבאים (שם מדעי: Entognatha) היא מחלקה של פרוקי-רגליים הקרובה לחרקים אך שונה מהם במספר הבדלים. במחלקה זו 3 סדרות: קפזנביים ("Collembola"), קדם-זנבאים ("Protura") ודו-זנבאים ("Diplura"). כמו החרקים הם שייכים לקבוצת שש-רגלים הקרויים על שם התכונה המבחינה אותם יותר מכל: חזה מגודל שממנו צומחים שלושה זוגות של רגליים.
לזנבאים אין כנפיים או רגליים ארוכות לניתור אבל יש להם זנבות מאוד גמישים המאפשרים להם להם לנתר לגובה מרשים ומכאן שמם.
שש-רגלים שאינם חרקים נחשבו לעיתים כקו אבולוציוני יחיד, במחלקת הזנבאים ולעיתים כמספר קווים עם מערכות יחסים שונות עם מחלקת החרקים. הדוזנבאים במיוחד עשויים להיות קרובים יותר לחרקים משאר השותפים לתת-המערכה. קיימות גם ראיות לכך שבני תת-המערכה אינם חולקים מוצא משותף, ובפרט - שהקפזנביים אינם שייכים לקבוצה.
טרופריון הפסחא
טְרוֹפַּרִיוֹן הפסחא (ביוונית: Χριστὸς ἀνέστη, "המשיח קם") הוא מזמור דתי המשמש בכנסיות הנוהגות לפי הפולחן הביזנטי – האורתודוקסיות והאוניאטיות – בחגיגת הפסחא והעונה הסובבת את החג.